باستخدام هذا الموقع ، فإنك توافق على سياسة الخصوصية و شروط الاستخدام .Accept
#000000
20 سؤال في Excel للخريجين الجدد لأي Interview
#000001
إنك تدور علي شغل وتتأهل لمنصب كويس في مجال المال صعب جدا، ولو قلنا كمان إنك لسه خريج حديث كده هيكون الموضوع أصعب بكتير، ممكن يكون نفسك تبدأ في شركة جديدة، أو تبدأ شركة خاصة بنفسك، أو حتى تكون عاوز تبدأ كـ “متدرب” وتجّمع خبرة في برنامج التدريب، بغض النظر عن أحلامك وتطلعاتك، مش هيكفي انك تكون حافظ ومتفوق ومجموعك الجامعي عالي عشان تقدر تشتغل في شركة في مجال المال، لو مفيش مقابلة شغل، المعلومات اللي جمعتها دي مش هتفيدك في حاجة.
#000002
إقرأ المزيد: ازاي اعمل قائمة عملاء محتملين فعالة Lead List؟
#000003
مرحلة المقابلة في عملية التوظيف بتكون شوية مخيفة وفيها مخاطر للخريجين الجدد، بس مهما كان المنصب اللي هتقدم عليه (محلل مالي، مستشار مالي، أو متدرب)، هيسألوك عن برنامج إكسيل، هيكونوا عايزين يشوفوا مدى معرفتك واتقانك لإستخدامه.
#000004
عشان كده هتلاقي 20 سؤال عن برنامج إكسيل اللي ممكن يتم طرحها في مقابلة شغلك، ولو كنت خريج حديث هتكون الأسئله دي مفيدة جدًا ليك لما تستعد لمقابلة الشغل لو كنت بتقدم على وظيفة في قطاع المال، هيتم سؤالك عن برنامج إكسيل، والسبب في كده هو ان الكل بيستخدم إكسيل في الشغل لمدة تقريبا ٣ عقود فاتت.
#000005
يلا بينا نشوف الأسئلة الأكتر شيوعًا في مقابلة العمل للخريجين الجدد عن برنامج إكسيل.
#000006
السؤال 1: ايه هو Excel؟
#000007
خلينا نبدأ بأول سؤال سهل، مش متعودين إنهم يبتدوا بالأسئلة عن pivot tables أو macros من البداية، ممكن يبتدوا بأسئلة سهلة وبسيطة عشان يريحوك ويخلوك مسترخي أكتر للأسئلة اللي جاية.
#000008
الإجابة المثالية للسؤال ده بتكون:
#000009
إكسيل هو برنامج جدول بيانات رقمي، وإستخدامه الرئيسي هو معالجة البيانات الأساسية، وكمان بتقدر تنسق البيانات وتحسبها باستخدام وظايف ودوال مختلفة.
#000010
السؤال 2: إيه هو جدول البيانات “Spreadsheet”؟
#000011
مفيش طرق كتيرة لتعريف جدول البيانات، فخلي الإجابة بسيطة وأساسية جدًا، الانترفيو مش مكان إنك تبان مغرور فيه، لو كان عندك معلومات أكتر من كافية عن المصطلح ده يبقي كويس! دايما حلو إنك تبهر اللي بيعمل معاك الانترفيو، بس خلي بالك من كلامك عشان المقابِل مش ياخد عنك فكرة إنك مغرور.
#000012
الإجابة المثالية لتعريف جدول البيانات بتكون:
#000013
هو دفتر حسابات رقمي، زي اكسيل اللي بيتكون من جدول واحد طويل تقريبا لا متناهي واللي بيقدر يتقّسم كمان على أوراق عمل مختلفة.
#000014
السؤال 3: ايه هي أكبر نقاط قوتك في رأيك؟
#000015
السؤال ده بيتكلم عن قوتك في الشغل، وممكن بعد كده يسألوك عن نقاط ضعفك، فالأفضل تحضّر عدد قليل من نقاط القوة والضعف بتاعتك، وعشان انت خريج جديد وخصوصًا لو كنت بتقدم لوظيفة تدريبية، هيتوقع منك إنك تعرف تشغل برامج معالجة البيانات زي Excel، فده ممكن يكون ميزة بالنسبالك في الإنترفيو عشان تخلي المقابِل مبسوط منك ويسجل إسمك، بس في نقطة مهمة، الأفضل تكون مختصر ومش تمدح نفسك كتير، عشان ده هيخليك تبان مغرور، بتتكلم عن نقطة معينة لقوتك ولو تقدر تبين إثباتات لقدراتك في المجال ده، كده هيبان إنك واثق في نفسك.
#000016
مثال على إجابة للسؤال:
#000017
أنا في رأيي إن واحدة من أكبر نقاط قوتي هي قدرتي على استخدام Excel وبرامج تانية زيه، بستخدم البرنامج من سنين وكنت بتعلم وبحسّن مهاراتي فيه وبتعلم دوال ووظايف جديدة، وكمان خدت كورس في Excel وعندي شهادة فيه، ورغم إني لسه بتعلم وبجرب معادلات ووظايف جديدة، بس أنا واثق في مهاراتي في البرنامج ده.
#000018
السؤال 4: ايه هي أكبر نقاط ضعفك؟
#000019
لو جهزت قواك الإيجابية ونقاط القوة، لازم تكون مستعد كمان للسلبيات ونقاط الضعف، دي أهم أسئلة الانترفيو، وأنت بتجاوب على السؤال ده لازم تعمل إجراء مُسبق وتفكر في إجابة مناسبة للسؤال.
#000020
متجاوبش بحاجة زي “أنا مش عارف إيه هي نقطة ضعفي” أو “أنا بحب الكمال ومفيش عيب فيا“، اللي المقابلة بتدور عليه هو الصراحة والإخلاص في الإجابة، ده معناه إنك تقدر تشوف إيه النقطة اللي فيها نقص وعيوب، من غير ما تظهر نفسك كأنك مش كويس في حاجة معينة.
#000021
ممكن تجاوب على السؤال بإجابة زي:
#000022
من الناحية الفنية، بعرف استخدم نص الوظايف الموجودة في برنامج Excel، بس أنا بشتغل على نفسي أكتر وبحاول أتعلم الوظايف الباقية واتأقلم معاها عشان أكون محترف فيها.
#000023
السؤال 5: إزاي تقلل حجم ملف Excel؟
#000024
طبعا في الأسئلة دي بيسألوا عشان يعرفوا مستوى معرفتك ببرنامج Excel وكمان عشان يشوفوا ازاي بتشتغل عليه، فمثلاً لو سألوك عن طريقة تقليل حجم الملف، هتقدر تقول:
#000025
عشان اقلل حجم الملف، هروح لأخر خلية في أخر صف وعمود فيها بيانات، بعدين هاخد كل الخلايا الفاضية الموجودة جنبها وتحتها وأحذفها، وبعدين أحفظ الملف بالطريقة دي.
#000026
السؤال 6: هل برنامج Excel برنامج كويس لحماية بياناتك؟
#000027
بالنسبالي، أنا هحفظ حساباتي الشخصية والكشوفات الخاصة بيا على إكسيل، وبنحميها كمان بكلمة سر، بس الطريقة دي مش تنفع لشركة أو مؤسسة تحفظ فيها بيانات حساسة في جداول إكسيل.
#000028
السؤال 7: إزاي تحمي بياناتك في Excel؟
#000029
إزاي تحمي بياناتك في Excel؟
#000030
بما انك ممكن تقول إن إكسيل ممتاز للبيانات الأساسية وغير السرية، فممكن انه يكون غير موثوق فيه شوية لما تيجي تخزن البيانات المهمة، ولكن ممكن حماية جداول البيانات الخاصة بكلمة مرور.
#000031
إجابة مثالية على حماية ملف إكسيل يمكن أن تكون:
#000032
في قسم المراجعة، اللي موجود في شريط الأدوات، فيه خيار ممكن عن طريقة حماية ملفات إكسيل الخاصة بكلمة مرور.
#000033
السؤال 8: لو كنت مدير مشروع، ايه الاحتياطات اللي هتاخدها للحفاظ على سرية البيانات في ملفات Excel الخاصة بموظفينك؟
#000034
الأسئلة اللي بيسألوها بتاعة “لو كنت...” بيسألوها عشان يختبروا قدرتك على القيادة والترقية والصعود في السلم الوظيفي، ومن المهم إنك تجاوب على الأسئلة دي بجواب مدروس كويس.
#000035
لو كنت أعرف إن كلمات المرور على ملفات إكسيل مش هتكفي كإجراء احترازي آمن، فأنا هنقل البيانات الحساسة لمنصة معالجة بيانات مختلفة، علشان من المستحيل على مدير المشروع انه يشوف تاريخ الملف ومعرفة ايه هي البيانات المنسوخة وفين تم نسخها، وكمان مين اللي عنده الصلاحية يشوف الملف اللي فيه المعلومات الحساسة.
#000036
السؤال 9: فين مكان الشريط “Ribbon” في Excel؟
#000037
من المتوقع إنك مش تحفظ كل التفاصيل الصغيرة عن برنامج إكسيل، وده مش متوقع من حد، بس إنت هتتعامل مع إكسيل كتير لو اشتغلت في مجال المالية، فمن الأفضل إنك مش بس تعرف ازاي تستخدم الوظايف والصيغ بتاعته، لكن كمان لازم تعرف كل حاجة عنها.
#000038
إجابة السؤال ممكن تكون:
#000039
الـ Ribbon هو الجزء العلوي من صفحة إكسيل، وفيه كل العناصر القايمة وشريط الأدوات نفسه، ده الجزء اللي بيُستخدم بشكل أكبر في البرنامج بالنسبة لتنسيق البيانات وتخصيصها ومعالجتها.
#000040
السؤال 10: إيه هي الدوال في Excel؟
#000041
لو انت خريج جديد، ممكن تكون مش متعود على بعض الدوال، وده تمام بالنسبالك، بس لازم تكون عارف إيه هي الدوال ومش لازم تعرفها كلها، الدوال هي أدوات إكسيل الأكتر استخداما، مش لازم تحفظ كل الدوال أو حتى بعضها، في الانترفيو كفاية تبين للمقابِل إنك عارف إيه هي الدوال وقادر تتعامل معاها مع شوية تدريب.
#000042
إجابة مثالية عن الدوال:
#000043
الدوال هي معادلة بيدخلها المستخدم، وهي بتوجه إكسيل نفسه عشان يكمل المهام تلقائيا بدل من المستخدم.
#000044
السؤال 11: ايه هي لغة Excel؟
#000045
لو استخدمت إكسيل بس في الشغل الشخصي أو المشاريع الجامعية، مش هتكون عارف الـ VBA، بس لو درست تخصصات زي المالية، الرياضيات، أو أي حاجة في الوسط، فممكن تكون استخدمت الـ VBA والماكرو، ولو عايز تشتغل في قطاع المالية، لازم تتعلم الـ VBA والماكروز اللي بيتبعها.
#000046
مثال عن الإجابة الممكنة:
#000047
لغة البرمجة اللي بتُستخدم في إكسيل هي الـ VBA، اللي هيا اختصار لـ Visual Basic for Applications، دول هما ‘نظام التشغيل’ الخاص بالدوال والماكرو.
#000048
السؤال 12: ايه هو ترتيب التسلسل لتقييم الدوال؟
#000049
الدوال والـ VBA والماكرو هتبقى مفيدة جدا لما تتوظف في الشركة، هتستخدمها كتير، فأحسن حاجة ليك إنك تبدأ تتعلم الوظايف المدمجة المهمة في إكسيل، النظام ده في ترتيب العمليات بيتذكر باختصار PEMDAS.
#000050
الترتيب اللي بيُتبع في حساب الدوال هو بالترتيب: الأقواس، الأسس، الضرب والقسمة، الجمع والطرح على التوالي.
#000051
السؤال 13: إزاي بيتم استخدام الرسوم البيانية في Excel؟
#000052
بصريا عرض البيانات بتاعتك في الرسوم البيانية المُعدلة بتكون واحدة من أهم وظايف برنامج إكسيل.
#000053
إكسيل بيقدم ليك أنواع مُختلفة من الـ Charts عشان تقدر توضح البيانات اللي داخلة في شكل بصري مُفهوم.
#000054
السؤال 14: إزاي ممكن التمييز بين الخلايا في Excel؟
#000055
كل خلية في إكسيل ليها عنوان فريد، العنوان ده بيعتمد على الصف والعمود اللي الخلية دي فيه، فمثلا لو في الصف الأول والعمود الأول هيبقى عنوان الخلية A1 ولو في الصف التاني والعمود التالت هيبقى عنوان الخلية C2.
#000056
السؤال 15: هل ممكن استيراد البيانات من مصادر خارجية إلى جدول بيانات Excel؟
#000057
أه، تقدر تستورد بيانات من مصادر خارجية في إكسيل، بتقدر تستخدم خيار “Get External Data” اللي في تبويب البيانات في شريط الأدوات، وتختار المصدر اللي عايز تستورد منه.
#000058
السؤال 16: ايه هي أكتر الوظايف اللي تستخدمها؟
#000059
إكسل برنامج فيه مجموعة كبيرة من الدوال والوظايف، فممكن ميكونش من الضروري إننا نعرف كل الدوال اللي في البرنامج، ممكن ناخد بعض الأمثلة عن الدوال اللي بنستخدمها في استخدامنا الشخصي وفي المهام اللي بنعملها.
#000060
في تجربتي الخاصة، بستخدم دايما دوال الـ INDEX MATCH، و SUM و IF، بالإضافة لدوال جداول البيانات المحورية Pivot tables اللي بستخدمها كتير في تحليل البيانات وتنظيمها.
#000061
السؤال 17: اشرح وظيفة الجداول المحورية؟
#000062
من المؤكد إنه وقت الانترفيو هيتم سؤالك عن برنامج إكسيل، فلو حضرتك مستعد للإجابة عن بعض الأسئلة هيكون أفضل، فمثلا الإجابة عن سؤال حول جداول البيانات المحورية Pivot tables في إكسيل ممكن تكون:
#000063
جداول البيانات المحورية Pivot table دي وظيفة مُدمجة في برنامج إكسيل، وبتستخدم لترتيب وتلخيص كميات كبيرة من البيانات بطريقة سهلة ومنظمة.
#000064
السؤال 18: استخدمت Excel قبل كدا؟
#000065
في الإجابة على السؤال عن استخدام إكسيل، من الأفضل إننا نكون صادقين ونتكمل عن خبراتنا اللي استخدمنا فيها البرنامج، بالكلام عن استخداماتنا اللي قبل كده للبرنامج، ممكن المقابِل يوضح لينا إزاي هيتم استخدام إكسيل في حالة تعيينا، فمثلا ممكن تقول:
#000066
“قبل كده استخدمت إكسيل لمعالجة البيانات الأساسية، وتصميم نماذج مالية للشركات والاستثمارات الخاصة بيا، وكمان لتخصيص البيانات بشكل تفصيلي.
#000067
السؤال 19: استخدام برنامج Excel مهم لأي حد شغال في صناعة المال؟
#000068
إكسيل هو البرنامج الأساسي اللي بيتم استخدامه في عدد كبير جدًا من الشركات والأعمال والمؤسسات في قطاع المال، بيتم استخدامه في كل مكان بغض النظر عن القطاع وصناعة السوق، وده هو السبب، مش ممكن تستهين بقيمة إكسيل في الانترفيو الخاصة بيك.
#000069
وده جواب عن أهمية إكسيل ممكن يكون:
#000070
مهم جدا، موظف مش مستخدم إكسيل أو مش مهتم بتعليم وتحسين مهاراته مش هيكون ناجح في المجال ده، إكسيل هو قلب المالية والانتقال في البيانات.
#000071
السؤال 20: ايه هي أكبر نقاط ضعف Excel؟
#000072
ممكن تكون مستخدمتش إكسيل كتير عشان تقدر تعرف نقاط ضعفه، بس فيه بعض المفاهيم اللي لازم تعرفها واللي مفقودة في إكسيل، أهمها عدم توفر ميزة القدرة على التعاون بين أعضاء أي فريق، والنقطة التانية من اللي اتكلمنا عنها في الأسئلة اللي فاتت وهي الأمان.
#000073
الجواب ممكن يكون:
#000074
عاوز أشوف الأشخاص اللي بيحرروا أو يضيفوا بيانات جديدة لملف، بكدا ممكن أعضاء الفريق يتعاونوا ويحرروا البيانات بشكل مباشر مع بعضهم.
#000075
السبب الأساسي للأسئلة دي مش عشان نختبرك، المقابلة مش زي الاختبار المكتوب، ومش حتى زي المعرفة العامة في برنامج إكسيل، عشان المعرفة بتخليك تتعلم، وممكن يعلموك وتشتغل على الأجزاء اللي بتحس إنها محتاجة تتحسن، اللي هما بيدوروا عليه هو شخصيتك.
#000077
اللي بتعرفه مهم، محدش هيوظف حد مش عارف يتعامل مع إكسيل في حياته، بس أكتر من المعرفة اللي عندك، الأهم إزاي تقدر تعرض اللي عندك، لازم تبين إن عندك مهارات اجتماعية، قيادية، تحليلية بالإضافة للمهارات التقنية اللي عندك.
#000078
وظائف ودوال Excel اللي محتاج تعرفها كخريج جديد
#000079
نصائح للخريجين الجدد
#000081
تحسين إدارة البيانات الخاصة بيك:
#000082
مهم تخزين وإدارة بياناتك، سواء كانت بياناتك الشخصية أو بيانات الشركة اللي تشتغل فيها، هو مهم جدًا مهما كان خبرتك اللي قبل كده، الحفاظ على البيانات وتنظيمها وإدارتها بشكل صحيح مهم جدًا في أي مجال تشتغل فيه.
#000083
كبر مهاراتك البحثية:
#000084
في البداية وطول مسيرتك الوظيفية، هتحتاج تدور على كل حاجة وتبحث عنها عشان تتأكد إن البيانات اللي بتدّخلها صحيحة ومظبوطة.
#000085
سيب المخططات تتولى المسؤولية من وقت للتاني:
#000086
مش لازم تقضي وقت كتير على إنشاء الرسوم البيانية بدقة وعناية، في البرنامج بتاع الإكسيل في زرار “Recommended Charts” اللي بيعمللك شارت جاهز، ولو عاوز تعدله بعد كده، بتقدر تعدله بالشكل اللي يعجبك.
#000087
اتعلم تصدير واستيراد البيانات في Excel:
#000088
إكسيل هو البرنامج اللي بتستخدمه لإدخال البيانات وتحليلها، بس مش بيكون مناسب دايما عشان تقدم البيانات للمشرفين والمديرين، علشان كده هتحتاج تتعلم تصدير البيانات لملف باوربوينت أو وورد، ده هيسّهل عليك تقدم البيانات بشكل أكتر جاذبية واحترافية.
#000089
اتعود تتعامل مع كميات كبيرة من البيانات:
#000090
لو بتشتغل في مجال المالية، مش هتتعامل مع عدد قليل من الخلايا في إكسيل، علشان البرانامج بيقدر يضم أكتر من مليون خلية في ورقة بيانات واحدة، ده معناه إنه لازم تتعلم تتعامل مع ملفات إكسيل كتيرة بتضم اوراق بيانات كمان كتيرة.
#000091
مش هتحتاج تعرف كل الدوال والصيغ اللي في البرنامج، الدوال الأساسية اللي عرضناها ليك كفاية، البرنامج فيه أكتر من 400 دالة، ولا حتى زمايك الأكتر خبرة ممكن يكونوا خبراء في كل الدوال دي، اللي هتحتاج تعرفه هو إنك تقدر تعمل رسوم بيانية وجرافيكس على أساس البيانات اللي تم معالجتها، لأنه لو قدمت على تدريب صيفي أو وظيفة مبتدئة في شركة مالية، فانت هتكون الشخص اللي بيعمل الرسوم البيانية والجرافيكس للعروض.
#000093
واللي مش هتحتاج تعرفه هو كل التفاصيل الصغيرة لإنشاء الرسوم المذكورة، علامة “Recommended Charts” هتديك مجموعة كبيرة من الخيارات، وانت تقدر تجربها وتختار اللي عاوز تستخدمه، واللي هتحتاج تعرفه هو Pivot Tables، علشان هو من أهم الأدوات المدمجة في البرنامج، وممكن ينطلب منك إنك تعمل Pivot Table في مقابلة أو اختبار.
#000094
واللي مش هتحتاج تعرفه في Pivot Tables هو الـ Calculated Item function وغيرها من الوظايف الصعبة والمعقدة، يعني اتعلم إنك تعمل Pivot Tables واتعود على إنشائها، وابعد عن كل التفاصيل التانية المعقدة.
#000095
ممكن تكون متوتر قبل الانترفيو، حتى لو كنت عملت كتير منها، ده طبيعي جدًا، وممكن تنسى تجاوب على بعض الأسئلة حتى لو عارف الإجابة، المقابلين والاتش أر بيكونوا بيعرفوا إنك متوتر وهيحاولوا يهدوك، لازم تاخد مبادرة في الانترفيو، اعرض نفسك وخليهم يشوفوا ايه اللي أنت عايز تعمله في شركتهم، واحد من الأمور اللي لازم تعملها كمان هو إنك تسأل، لو في حاجة غامضة عن أي موضوع، لازم تسأل المقابلين عشان يوضحوا ليك.
#000096
مهم: 20 سؤال في إكسل للمحللين الماليين لأي انترفيو
#000097
الغرور مش هينفع في أي مكان، مش بس في المقابلات الشخصية للوظيفة، لكن الثقة في النفس مطلوبة جدًا، خليك متوازن في كلامك وسلوكك عشان تبين ثقتك في نفسك وفي شغلك، زي ما اتكلمنا في بداية التدوينة، نتيجة الامتحانات اللي أديتها والمعدل اللي عندك والـ CV مش كفاية عشان تاخد الوظيفة، اللي بتعمله في الانترفيو هو واحد من العوامل الرئيسية عشان تبدأ تتقبل في الشغل.
#000098
النسب المالية: أهم 28 نسبة مالية في التحليل المالي
#000099
الأداء المالي: أهم مؤشرات الأداء المالي وكيفية قياسها
#000100
نسبة تغطية الرسوم الثابتة (FCCR) – ازاي تقيم قدرة الشركة على سداد مصاريفها الثابتة؟
#000101
نسبة الاستدانة المالية – التوازن بين القروض وإصدار الأسهم لإدارة رأس المال
#000102
نسبة دوران حقوق الملكية – تحليل وتقييم الأداء المالي للشركات
#000103
اترك تعليقاً إلغاء الرد
#000104
الفواتير الأولية: ايه هي؟ وإزاي تستخدمها لتطوير شغلك؟
#000106